b'\n_START_ARTICLE_\nDru\xc5\xa1tvo za Zdru\xc5\xbeene narode za Slovenijo\n_START_SECTION_\nVizija\n_START_PARAGRAPH_\n\xc5\xbdelijo biti ena izmed vitalnih nevladnih organizacij v Republiki Sloveniji, ki dejavno prispevajo k promociji in \xc5\xa1irjenju \xc4\x8dlovekovih pravic, boju proti rev\xc5\xa1\xc4\x8dini ter poglabljanju prepri\xc4\x8danja o potrebi medsebojnega spoznavanja, zbli\xc5\xbeevanja in enakopravnega sodelovanja med narodi in med ljudmi ne glede na jezik, raso, spol, vero in prepri\xc4\x8danje. Nenazadnje \xc5\xbeelijo biti osrednja nevladna organizacija v RS, ki v dr\xc5\xbeavi \xc5\xa1iri cilje in na\xc4\x8dela OZN ter sodeluje v njenih akcijah in kampanjah.\n_START_SECTION_\nCilji\n_START_PARAGRAPH_\nOsnovni namen in cilji, ki jih \xc5\xbeeli dru\xc5\xa1tvo uresni\xc4\x8diti so:_NEWLINE_1. Biti osrednja nevladna organizacija v Republiki Sloveniji, ki fizi\xc4\x8dne in pravne osebe seznanja z idejami, cilji in delovanjem OZN._NEWLINE_2. Aktivno prizadevanje k promociji in spo\xc5\xa1tovanju \xc4\x8dlovekovih pravic ter boju proti rev\xc5\xa1\xc4\x8dini, s poudarkom na vlogi posameznika, skupin in dr\xc5\xbeav._NEWLINE_3. Promocija tolerance, medsebojnega razumevanja, solidarnosti in sodelovanja med narodi in med ljudmi ne glede na jezik, raso, spol, vero in prepri\xc4\x8danje._NEWLINE_4. Koordinirati in razvijati dejavnosti na\xc5\xa1ih \xc4\x8dlanov ter ostalih skupin in posameznikov, ki so aktivni na katerem od podro\xc4\x8dij povezanih z OZN._NEWLINE_5. Sodelovati z drugimi organizacijami, katerih delovanje prispeva k razvoju OZN in slu\xc5\xbei njeni podpori, \xc5\xa1e posebej pa z Informacijsko slu\xc5\xbebo ZN na Dunaju (UNIS Vienna) in Svetovno federacijo dru\xc5\xa1tev za ZN (WFUNA)._NEWLINE_6. \xc5\xa0irjenje \xc4\x8dlanstva in podpornikov dru\xc5\xa1tva._NEWLINE_7. Spodbujanje raziskovanja o OZN in njenem delovanju ter informiranje in izobra\xc5\xbeevanje o ciljih Ustanovne listine Organizacije zdru\xc5\xbeenih narodov in dela sistema OZN.'